Erwe by Vaaldam te koop vir ontwikkel | Netwerk24
Erwe by Vaaldam te koop vir ontwikkel
01 April 2021 05:12
Ubique Afslaers bied op 15 April 'n eiendomsveiling wat nie gemis moet word nie.
28 eiendomme in die Vaal View-eiendomsontwikkeling kom onder die hamer. Die ontwikkeling is geleë teen die Vaaldam, op die R54 tussen Vereeniging en Villiers.
Daar is 25 ontwikkelingserwe wat opgeveil word. Die grootte wissel tussen 4 170 m² en 9 454 m². Op die spyskaart is ook 'n kleinhoewe van 14,1 ha en twee eiendomme met verbeteringe. Deel 52 se verbeteringe bestaan uit 'n woonhuis met drie slaapkamers, 'n badkamer, sitkamer en kombuis, asook 'n stoorkamer. Deel 81 se verbeteringe bestaan uit 'n lodge met 12 slaapkamers, kombuis, raadsaal en onthaalarea.
Daar is ook 'n onderdakswembad. Die hoofwoning bestaan uit 'n slaapkamer, badkamer, kombuis, sitkamer en onderdakpatio. Dit beskik ook oor 'n stoorkamer en voertuigafdakke. Die gemeenskaplike gebou beskik oor 16 slaapkamers, vyf aparte toilette, vier individuele storte en 'n klein kombuis. Daar is ook 'n boorgat. 'n Wooneenheid vir die opsigter/bestuurder is ook beskikbaar
Om 'n eiendom in die ontwikkeling te besit, bied aan die eienaar die geleentheid om dit in 'n groeneiendom te omskep onafhanklik van die basiese munisipale dienste en elektrisiteit. Deel 83 is ideaal om te verbeter tot 'n leefstyl-kleinhoewe aangrensend aan die R54.